Document ID: /roh_data/filtered/fineweb-2-filterrobots_roh.jsonl.gz/59723

Senza quai prà na saja i betg pussaivel da manar atras l’ Open Air, di Norbert Cavegn, il president dal Open Air. L’Open Air Lumnezia dettia mo en quai lieu nua che el è ussa. Insatge auter na sappia el betg metter avant. Las contractivas cun il possessur che ha disdì il contract han lieu l’avust.
La ediziun Open Air 2015 è stada in success
Il venderdi suentermezdi è l’Open Air stà vendì ora. Ils 18'000 bigliets muntan in nov record per la Lumnezia. Ina pitschna surpraisa savess ins dir. Ils davos tredesch onns è quai betg pli sta il cas. Gie, i ha perfin dà dus onns in suenter l’auter in deficit. Quai onn da success vegni franc a gidar da curreger ils deficits dals onns vargai, ha Norbert Cavegn manegià.